ת"א 43500-06-13 וונדה נ' הנסון (ישראל) בע"מ - פסקדין
מיקומך באתר: עמוד ראשי >> חיפוש פסקי-דין >> ת"א 43500-06-13 וונדה נ' הנסון (ישראל) בע"מ
ת"א 43500-06-13 וונדה נ' הנסון (ישראל) בע"מ
43500-06-13
אליהו וונדה
עו"ד יצחק שטרית נתבעת:
עו"ד אלון יפת
מדובר בתובענה שעניינה פיצוי כספי בגין נזק שנגרם לתובע עקב אספקת בטון פגום או באיכות ירודה על ידי הנתבעת.
בדיון שהתקיים בפניי היום, 11.2.15, הסכימו הצדדים כי ימונה מומחה מטעם בית המשפט, אשר יהווה מומחה מכריע, ויבחן הן את שאלת האחריות והן את שאלת הנזק.
המומחה יקבל מב"כ הצדדים את כל כתבי הטענות על נספחיהם, לרבות חוות דעת המומחים מטעמם, במידת הצורך יבקר בדירה בתיאום עם ב"כ הצדדים, יעבור על פרטי הטענות הנטענות בכתבי הטענות ובחוות הדעת, ויחווה דעתו באשר לטענות השונות, הן באשר לסוגיית אחריות הנתבעת, נוכח הבידקות שנערכו לבטון שסופק לתובע, והן ישום את הנזקים שנגרמו, אם נגרמו, כתוצאה מאספקת הבטון כפי שסופק. בין היתר, יבחן המומחה את שאלת ירידת הערך הנטענת, אם ישנה.
אם יש צורך בביקור, יאפשר המומחה לצדדים, לב"כ ואף למומחה מטעמם לנכוח בעת ביקורו בדירה.
שכרו של המומחה לא יעלה על סך של 5,000 ₪ בתוספת מע"מ.
הצדדים יישאו בשלב זה בשכרו של המומחה בחלקים שווים, ולצורך כך יפקיד כל צד בקופת בית המשפט סך של 2,500 ₪ בתוספת מע"מ עד ליום 15.02.15.
לעיוני ביום 16.02.15.
המזכירות לא תשלח ההחלטה למומחה עד אשר יופקד מלוא שכרו בקופת בית המשפט.